Ο **Τζάλεν Ρέινολντς** (Ντιτρόιτ, 30 Δεκεμβρίου 1992) είναι Αμερικανός επαγγελματίας καλαθοσφαιριστής. Με ύψος 2,08 μέτρα αγωνίζεται ως σέντερ στην Ούνικς Καζάν της VTB Λίγκα. Έπαιξε κολεγιακό μπάσκετ για το Πανεπιστήμιο Ξαβιέ πριν παίξει επαγγελματικά στην Ιταλία, την Ισπανία, τη Ρωσία, την Κίνα και το Ισραήλ.

Κολεγιακή σταδιοδρομία
----------------------

Ο Ρέινολντς εγγράφηκε στο Πανεπιστήμιο Ξαβιέ το 2012 μετά την αποφοίτησή του από την Ακαδημία Μπρούστερ. Καθώς κρίθηκε μη επιλέξιμος, έμεινε εκτός την αγωνιστική περίοδο 2012-13 και έκανε την πρώτη εμφάνισή του στο Ξαβιέ κατά τη διάρκεια της χρονιάς 2013-14. Τέθηκε σε διαθεσιμότητα επ' αόριστον τον Ιανουάριο του 2014 Στατιστικά, η καλύτερή του χρονιά ήταν η 2014-15, τη δεύτερη αγωνιστική περίοδό του, όταν ο Ρέινολντς είχε κατά μέσο όρο 9,9 πόντους και 6,1 ριμπάουντ ανά παιχνίδι. Έλαβε τιμητικές διακρίσεις στο πρωτάθλημα του Μπιγκ Ιστ στην Ομάδα του Τουρνουά εκείνον τον χρόνο. Τον Μάρτιο του 2015, υποβλήθηκε καταγγελία εναντίον του από άλλον σπουδαστή, αλλά ο Ρέινολντς απαλλάχθηκε για το αυτό το θέμα τον Μάιο. Αφού σημείωσε μέσο όρο 9,6 πόντους και 6,5 ριμπάουντ ανά παιχνίδι την περίοδο 2015-16, ο Ρέινολντς δήλωσε για το ντραφτ του NBA 2016, αλλά έμεινε χωρίς ομάδα.

Επαγγελματική πορεία
--------------------

Αφού πέρασε χωρίς ομάδα στο Ντραφτ του ΝΒΑ το 2016, τον Αύγουστο του 2016, υπέγραψε το πρώτο του επαγγελματικό συμβόλαιο με την Μπάσκετ Ρεκανάτι της Ιταλικής 2ης Κατηγορίας. Εμφανίστηκε σε 18 αγώνες για την ομάδα, έχοντας κατά μέσο όρο 18.2 πόντους και 7.9 ριμπάουντ ανά αγώνα.

Τον Ιανουάριο του 2017, μεταγράφηκε στην Παλακανέστρο Ρετζιάνα της Ιταλικής 1ης Κατηγορίας. Έπαιξε σε 17 παιχνίδια για τη Ρετζιάνα, με μέσο όρο 6.5 πόντους καθώς και 4.4 ριμπάουντ ανά αγώνα.

Τον Μάιο του 2018, υπέγραψε με την Μπαρτσελόνα Λάσα για το υπόλοιπο της αγωνιστικής περιόδου. Στις 4 Ιουλίου 2018, υπέγραψε μονοετές συμβόλαιο με τη Ζενίτ Αγίας Πετρούπολης του Πρωταθλήματος VTB.

Στις 19 Αυγούστου 2019, υπέγραψε με τους Ζεγιάνγκ Λάιονς του Κινεζικού Πρωταθλήματος (CBA). Στις 6 Δεκεμβρίου 2019, οι Στόκτον Κινγκς ανακοίνωσαν ότι απέκτησαν τον Ρέινολντς μετά την παραίτησή του από τους Ζεγιάνγκ Λάιονς.

Στις 28 Δεκεμβρίου 2019, υπέγραψε με τη Μακάμπι Τελ Αβίβ της Ισραηλινής 1ης Κατηγορίας ως κάλυψη τραυματισμών για τον Ταρίκ Μπλακ. Στις 9 Ιανουαρίου 2020, ο Ρέινολντς σημείωσε 17 πόντους στο δεύτερο παιχνίδι του στην Ευρωλίγκα με τη Μακάμπι, ενώ κατέγραψε επίσης επτά ριμπάουντ σε μία νίκη 95–89 επί της Άλμπα Βερολίνου. Ο Ρέινολντς χώρισε με την ομάδα στις 7 Μαΐου 2020.

Στις 31 Ιουλίου 2020, υπέγραψε με τη γερμανική Μπάγερν Μονάχου της Γερμανικής 1ης Κατηγορίας (BBL). Είχε 13.6 πόντους, 5.8 ριμπάουντ, 1.1 ασίστ και 1.1 κλεψίματα μέσο όρο σε 21 λεπτά συμμετοχής στην Ευρωλίγκα.

Στις 24 Ιουνίου 2021, ο Ρέινολντς έκανε επίσημη την επιστροφή του στη Μακάμπι Τελ Αβίβ με διετές συμβόλαιο με προαιρετική επέκταση για τρίτο. Τη σεζόν 2021-22, είχε 8.9 πόντους και 4.6 ριμπάουντ μεταξύ άλλων σε 16:29 και 35 παιχνίδια Ευρωλίγκα. 

Στις 15 Ιουλίου 2022, ανακοινώθηκε από την Ούνικς Καζάν. Στις 16 Μαΐου 2023, κατέκτησε την VTB Λίγκα αφού η Ούνιξ νίκησε στη σειρά των τελικών 4-1 την Λοκομοτίβ Κουμπάν. Συνολικά μέτρησε 13.6 πόντους, 5.5 ριμπάουντ και 1.1 κλεψίματα σε 43 ματς με τη φανέλα της Ούνικς. Στις 21 Ιουνίου 2023, ανανέωσε το συμβόλαιό του για ακόμα μία σεζόν.

The Basketball Tournament (TBT)
-------------------------------

Το καλοκαίρι του 2017, ο Ρέινολντς έπαιξε στο The Basketball Tournament στο ESPN για την ομάδα Άρμορντ Άθλιτ. Αγωνίστηκε για το έπαθλο των 2 εκατομμυρίων δολαρίων και για την ομάδα Άρμορντ Άθλιρ, είχε μέσο όρο 12.8 πόντους ανά αγώνα, ευστοχώντας επίσης με 79 τοις εκατό πίσω από τη γραμμή των ελεύθερων βολών. Ο Ρέινολντς βοήθησε να πάει η ομάδα του στο Δυτικό Περιφερειακό Πρωτάθλημα, όπου έχασε από την Τιμ Τσάλεντζ ΑΛΣ με 75-63.

Τίτλοι-Διακρίσεις
-----------------

### Συλλογικοί

#### Μακάμπι Τελ Αβίβ

* Πρωτάθλημα Ισραήλ: (2020)

#### Μπάγερν Μονάχου

* Κύπελλο Γερμανίας: (2021)

#### Ούνικς Καζάν

* VTB Λίγκα: (2023)

### Ατομικοί

* Πρώτος στα ριμπάουντ στο Γιούροκαπ: (2019)
* Πρώτος στα ριμπάουντ στη VTB Λίγκα: (2019)
* Καλύτερος έκτος παίκτης στη VTB Λίγκα: (2023)

Παραπομπές
----------

1. ↑  Johnson, Raphielle (14 Σεπτεμβρίου 2012). «Xavier receives more bad news with forward Jalen Reynolds being ruled ineligible». *CollegeBasketballTalk*. Ανακτήθηκε στις 21 Μαΐου 2017.
2. ↑  «Xavier suspends freshman forward Reynolds». *ESPN.com*.. Ανακτήθηκε στις 2017-05-21.
3. ↑  «Xavier The Little Big Team In College Basketball». *Big East Conference*. Ανακτήθηκε στις 21 Μαΐου 2017.
4. ↑  «Xavier investigates complaint against Jalen Reynolds» (στα αγγλικά). *Cincinnati.com*.. Ανακτήθηκε στις 2017-05-21.
5. ↑  «Jalen Reynolds cleared from late-season complaint» (στα αγγλικά). *Cincinnati.com*.. Ανακτήθηκε στις 2017-05-21.
6. ↑  «Xavier's Trevon Bluiett and Jalen Reynolds to declare for the NBA draft - Today's "U"». *www.todaysu.com* (στα Αγγλικά). Αρχειοθετήθηκε από το πρωτότυπο στις 25 Ιανουαρίου 2018. Ανακτήθηκε στις 21 Μαΐου 2017.
7. ↑  «Xavier players not called in NBA draft» (στα αγγλικά). *Cincinnati.com*.. Ανακτήθηκε στις 2017-05-21.
8. ↑  «Xavier's Reynolds to play professionally in Italy» (στα αγγλικά). *Cincinnati.com*.. Ανακτήθηκε στις 2017-05-21.
9. ↑  «Jalen Reynolds | Lega Nazionale Pallacanestro». *www.legapallacanestro.com* (στα Ιταλικά). Ανακτήθηκε στις 21 Μαΐου 2017.
10. ↑  «Ecco Jalen Reynolds, prime schiacciate con la Grissin Bon - Sport - Gazzetta di Reggio» (στα it). *Gazzetta di Reggio*. 2017-01-24.. Ανακτήθηκε στις 2017-05-21.
11. ↑  «Jalen Reynolds, reinforcement for Barça Lassa FC Barcelona». *FC Barcelona*. 15 May 2018.. Ανακτήθηκε στις 28 May 2018.
12. ↑  «Zenit adds size and power with Reynolds». *EuroCupBasketball.com*. 6 July 2018.. Ανακτήθηκε στις 6 July 2018.
13. ↑  «Jalen Reynolds signs with Zhejiang Lions» (στα Αγγλικά). Sportando. 19 Αυγούστου 2019. Αρχειοθετήθηκε από το πρωτότυπο στις 20 Δεκεμβρίου 2021. Ανακτήθηκε στις 19 Αυγούστου 2019.
14. ↑  «STOCKTON KINGS ACQUIRE JALEN REYNOLDS». *nba.com*. 6 Δεκεμβρίου 2019. Αρχειοθετήθηκε από το πρωτότυπο στις 20 Δεκεμβρίου 2021. Ανακτήθηκε στις 6 Δεκεμβρίου 2019.
15. ↑  «מכבי החתימה את ג'יילן ריינולדס». *maccabi.co.il* (στα Εβραϊκά). 28 Δεκεμβρίου 2019. Ανακτήθηκε στις 28 Δεκεμβρίου 2019.
16. ↑  «ALBA Berlin vs. Maccabi FOX Tel Aviv - Game». *EuroLeague.net*. 9 Ιανουαρίου 2020. Ανακτήθηκε στις 3 Φεβρουαρίου 2020.
17. ↑  «Jalen Reynolds, Maccabi Tel Aviv part ways». *Sportando*. 7 Μαΐου 2020. Ανακτήθηκε στις 7 Μαΐου 2020.
18. ↑  «Bayern Munich officially signs Jalen Reynolds» (στα Αγγλικά). Sportando. 31 Ιουλίου 2020. Ανακτήθηκε στις 31 Ιουλίου 2020.
19. ↑  «Ανακοίνωσε τον Τζέιλεν Ρέινολντς η Μακάμπι». *www.sport24.gr*. Ανακτήθηκε στις 5 Ιουλίου 2022.
20. ↑  «Ούνιξ: Κάτοικος Καζάν ο Τζέιλεν Ρέινολντς (videos)». *Eurohoops*. 15 Ιουλίου 2022. Ανακτήθηκε στις 15 Ιουλίου 2022.
21. ↑  «Ούνιξ: Με επιβλητικό 4-1 στέφθηκε πρωταθλήτρια στη VTB για πρώτη φορά στην ιστορία της!». *Eurohoops*. 16 Μαΐου 2023. Ανακτήθηκε στις 16 Μαΐου 2023.
22. ↑  newsroom, sport-fm. «Ανανέωσε με την Ούνιξ ο Ρέινολντς». *sport-fm.gr*. Ανακτήθηκε στις 27 Ιουνίου 2023.
23. ↑  «Bracket The Basketball Tournament». *www.thetournament.com* (στα Αγγλικά). Αρχειοθετήθηκε από το πρωτότυπο στις 14 Μαΐου 2019. Ανακτήθηκε στις 22 Φεβρουαρίου 2018.

Εξωτερικοί σύνδεσμοι
--------------------

* Προφίλ Euroleague.net
* Προφίλ Ιταλικού Πρωταθλήματος Αρχειοθετήθηκε 2021-12-20 στο Wayback Machine.
* Βιογραφικό στο Πανεπιστήμιο Ξαβιέ
* Προφίλ Eurobasket.com